આપણી શાળાની ટુંકમાં ઓળખાણ કરાવું તો પાલડી વિસ્તારમાં 75 વર્ષ પહેલા 1942માં આ શાળાની શરૂઆત થઈ. અમદાવાદની જુનામાં જુની અને શિક્ષણ ક્ષેત્રે શ્રેષ્ઠ શાળા તરીકે જાણીતી આ શાળાનો પાયો ઘડાયો ત્યારે દેશમાં સ્વતંત્રતા સંગ્રામ શરૂ થઇ ગયો હતો. એનાં પરિણામે શાળાના વિદ્યાર્થીયો દેશ ભક્તિની ભાવનાથી ઓતપ્રોત હતા. આજે પણ એ પરંપરા ચાલુ છે. શાળાના અનેક વિદ્યાર્થીયો અત્યંત મહત્વપૂર્ણ હોદ્દા પર કાર્યરત છે, કેટલાક વિદ્યાર્થીયો આજે વિદ્વાન સંશોધકો , પ્રસિદ્ધ લેખક કે કવિ, ઉદ્યોગ-સાહસિકો તરીકે જાણીતા છે. આપણી શાળાની નામના એ છે કે આ શાળાના વિદ્યાર્થીયો S.S.C. અને H.S.C. બોર્ડની પરીક્ષા માં ઉચ્ચ શ્રેણીમાં ઉત્તીર્ણ થાય છે. શાળાની સ્થાપના માટે જે ઉત્સાહ અને શૈક્ષણિક ક્ષેત્રે ખુબ આગળ વધવાની ઈચ્છા અમારા સ્થાપકોનાં મનમાં હતી એ જ વારસો આગળ વધારવાનો અમો પ્રયત્ન કરીયે છીએ અને એમાં આપ સૌનાં સહકાર ની અપેક્ષા રાખીએ છીએ.